SPS 5 priedas

**AKCINĖS BENDROVĖS „ORO NAVIGACIJA“ DARBUOTOJŲ PENSINIO DRAUDIMO SU GARANTUOTOMIS PALŪKANOMIS GYVYBĖS DRAUDIMO PASLAUGŲ PIRKIMO TECHNINĖ SPECIFIKACIJA**

|  |  |
| --- | --- |
| **1.** | **SĄVOKOS IR SUTRUMPINIMAI** |
| 1.1. | Perkančioji organizacija – akcinė bendrovė „Oro navigacija“, Balio Karvelio g. 25, Vilnius |
| 1.2. | Paslaugos teikėjas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Perkančioji organizacija sudaro sutartį. |
| 1.3. | Sutartis – Sutartis sudaroma tarp Paslaugos teikėjo ir Perkančiosios organizacijos dėl Perkančiosios organizacijos darbuotojų pensinio draudimo su garantuotomis palūkanomis gyvybės draudimo paslaugos. |
| 1.4. | Apdraustasis – Sutartyje nurodytas fizinis asmuo – darbo santykiais susijęs su Draudėju, kurio gyvenime atsitikus draudžiamajam įvykiui Draudikas privalo mokėti išmoką. Sutartimi apdrausti Asmenys susiję darbo santykiais su Draudėju (toliau - Apdraustieji). |
| 1.5. | Draudėjas – Perkančioji organizacija. |
| 1.6. | Draudikas – asmuo teisės aktų nustatyta tvarka turintis teisę užsiimti draudimo veikla. |
| 1.7. | Draudimo liudijimas – Draudiko išduodamas dokumentas, patvirtinantis Sutarties sudarymą. |
| 1.8. | Draudimo suma – Sutartyje nurodyta pinigų suma arba pinigų suma, apskaičiuojama Sutartyje nustatyta tvarka. |
| 1.9. | Draudimo apsauga – Draudiko įsipareigojimas įvykus draudžiamajam įvykiui mokėti draudimo išmoką. |
| 1.10. | Draudžiamasis įvykis – Sutartyje nurodytas atsitikimas, kuriam įvykus Draudikas privalo mokėti draudimo išmoką. |
| 1.11. | Nedraudžiamasis įvykis – Sutartyje nurodytas atsitikimas, kuriam įvykus Draudikas neprivalo mokėti draudimo išmokos. |
| 1.12. | Draudimo išmoka – pinigų suma, kurią įvykus draudžiamajam įvykiui Draudikas privalo išmokėti Apdraustajam ar kitam asmeniui, turinčiam teisę į draudimo išmoką. |
| 1.13. | Garantuotos palūkanos – Draudiko nustatytos ir draudimo polise nurodytos palūkanos, kurias Draudikas įsipareigoja sumokėti už visą sutarties galiojimo laikotarpį. Garantuotų palūkanų suma jokiais atvejais negali būti mažinama sutarties galiojimo laikotarpiu (didinama gali būti). |
| 1.14. | Išperkamoji suma – sukauptos sumos dalis, kuri išmokama sutarties nutraukimo arba dalinio pinigų atsiėmimo atveju. Išperkamoji suma apskaičiuojama pagal Draudiko galiojančias aktuarines taisykles ir numatytas Sutarties sąlygas. |
| 1.15. | Naudos gavėjas – Sutartyje nurodytas Draudėjo, o Sutartyje nustatytais atvejais ir Apdraustojo, paskirtas fizinis arba juridinis asmuo, kuris įgyja teisę į Draudimo išmoką arba jos dalį įvykus Draudžiamajam įvykiui Sutartyje nustatyta tvarka ir terminais. |
| 1.16. | Sukaupta suma – konkrečios Sutarties piniginė vertė, kuri konkrečiu momentu apskaičiuojama pagal Sutarties sąlygas ir atitinkamas Draudiko galiojančias aktualias taisykles. |
| 1.17. | Periodinė draudimo įmoka – Draudėjo nustatoma konkreti pinigų suma, skiriama numatytais periodiškumais už kiekvieną Apdraustąjį, kurią Draudėjas sumoka Draudikui. |
| **2.** | **PIRKIMO OBJEKTAS** |
| 2.1. | Pirkimo objektas – pensinio draudimo su garantuotomis palūkanomis gyvybės draudimo paslaugos. |
| 2.2. | Pensiniu draudimu su garantuotomis palūkanomis draudžiami Draudėjo darbuotojai pagal Draudėjo pateiktus duomenis:   |  |  |  |  |  | | --- | --- | --- | --- | --- | | Eilės Nr. | Vardas, pavardė | Asmens kodas | Kontaktiniai duomenys (tel. Nr. ar el. pašto adresas) | Draudimo pradžia | | 1. | V. P. | a. k. 0000000000 | [v.p@gmail.com](mailto:v.p@gmail.com)  +370 00 00 0000 | Nuo 202\_ m. \_\_\_\_ \_\_ d. | | 2. | P. V. | a. k. 0000000001 | [p. v@gmail.com](mailto:p.%20v@gmail.com)  +370 00 00 0001 | Nuo 202\_ m. \_\_\_\_ \_\_ d. | |
| 2.3. | Draudikas įsipareigoja apdrausti naujai įdarbintus Draudėjo darbuotojus (t. y. sudaryti su Draudėjo nurodytais asmenimis, pensinio draudimo su garantuotomis palūkanomis gyvybės draudimo sutartis) tokiomis pačiomis sąlygomis (išskyrus žemiau nurodytą išimtį\*) 3 metus nuo sutarties įsigaliojimo dienos. 3 metų laikotarpiu Draudėjas apdraus ne mažiau kaip 20 darbuotojų. Draudėjo planuojama su Paslaugos teikėju sudaryti pensinio draudimo su garantuotomis palūkanomis gyvybės draudimo paslaugų teikimo pradžia – ne anksčiau kaip 2023 m. gegužės 20 d.  \* Jei Draudikas padidins garantuotų palūkanų normą, standartiškai taikomą naujiems Draudiko klientams, tai tokia padidinta garantuotų palūkanų norma nuo to momento būtų taikoma ir apdraudžiant naujai įdarbintus Draudėjo darbuotojus (naujose sudaromose draudimo sutartyse nuo šios aplinkybės atsiradimo). |
| 2.4. | Draudėjas apdraus darbuotojus pagal einamųjų kalendorinių metų įdarbintų darbuotojų skaičių. |
| 2.5. | Apdraustųjų sąrašo pakeitimai vykdomi pagal Draudėjo poreikį. |
| 2.6. | Kiekvienam Apdraustajam pagal pateikiamą sąrašą (pavyzdys techninės specifikacijos 2.2 punkte) sudaromas atskiras draudimo liudijimas, tačiau apmokėjimas vykdomas pagal bendrą sąskaitą už visus Apdraustuosius (arba jų dalį) numatytu periodiškumu. |
| 2.7. | Kiekvienas Draudėjo darbuotojas apdraudžiamas 15 (penkiolikos) metų terminui. |
| 2.8. | Periodinės vienerių metų draudimo įmokos vienam Apdraustajam dydis – 725 EUR/1 metams. Periodinė draudimo įmoka (visa apimtimi) mokama 1 kartą per metus. |
| 2.9 | Naudos gavėjas visą sutarties galiojimo laikotarpį – Apdraustasis. Apdraustajam sukaupta suma išmokama draudimo laikotarpio pabaigoje. Apdraustojo mirties atveju sukaupta suma išmokama Apdraustojo teisėtiems paveldėtojams. Draudėjas turi teisę Apdraustajam neperleisti Draudėjo teisių ir už sukauptą sumą (išskaičiavus Draudiko taikomus administravimo mokesčius) padengti kitų draudimo liudijimų periodines draudimo įmokas. |
| 2.10. | Visą draudimo sutarties galiojimo laikotarpį sudaroma galimybė pakeisti Draudėją, Apdraustąjį, Naudos gavėją pagal Draudėjo poreikius, atskirai informuojant Draudiką apie numatomus pakeitimus. Taikant šiuos Sutarties keitimus, garantuotų palūkanų norma (procentas) Draudėjui lieka nepakitusi (tokia pati, kaip sudarant pradinę sutartį) visam likusiam sutarties galiojimo laikotarpiui. |
| 2.11. | Visą sutarties galiojimo laikotarpį Draudėjui suteikiama galimybė keisti įmokų dydį (į ne mažesnę nei nustatyta techninės specifikacijos 2.8 p.), įmokų mokėjimo periodiškumą, sutarties galiojimo laikotarpį (kiek tai neprieštarauja Draudiko taisyklėms) kiekvienam Apdraustajam atskirai. Taikant šiuos Sutarties keitimus, garantuotų palūkanų norma (procentas) Draudėjui lieka nepakitusi (tokia pati, kaip sudarant pradinę sutartį) visam likusiam sutarties galiojimo laikotarpiui. |
| 2.12. | Gyvybės draudimo, mirties dėl nelaimingo atsitikimo, kritinių ligų, traumų, neįgalumo, darbingumo praradimo ir kt. draudimo sumos nėra pasirenkamos, t. y. draudimo sumos gyvybės draudimo, traumų, neįgalumo ir kitoms rizikoms – 0 (nulis) EUR. |