3 priedas

**ASMENS DUOMENŲ TVARKYMO SUTARTIS (DUOMENŲ VALDYTOJAS – DUOMENŲ VALDYTOJAS)**

**Akcinė bendrovė „Oro navigacija“**, įkurta ir veikianti pagal Lietuvos Respublikos įstatymus, registracijos kodas 210060460, adresas Balio Karvelio g. 25, LT-02184, Vilnius, atstovaujama generalinio direktoriaus Sauliaus Batavičiaus (toliau vadinama „**Draudėjas**“).

ir

„**Compensa Life Vienna Insurance Group SE**“, įmonė, įkurta ir veikianti pagal Estijos Respublikos įstatymus, registracijos kodas 10055769, veikianti per „Compensa Life Vienna Insurance Group SE“ Lietuvos filialą, adresas Ukmergės g. 280, LT-06115 Vilnius (toliau vadinama „**Compensa Life**“ arba „Draudikas“), atstovaujama vadovo Tomo Milašiaus,

toliau kartu vadinamos „**Šalimis**“, o kiekviena atskirai „**Šalimi**“, atsižvelgiant į tai, kad:

1. Šalys yra sudariusios Sutartį, kurią vykdant Šalys dalijasi tarpusavyje Asmens duomenimis,
2. atsižvelgiant į Šalių vaidmenis tarpusavyje dalijantis Asmens duomenis, abi Šalys šių Asmens duomenų atžvilgiu veikia kaip atskiri Duomenų valdytojai,
3. abi Šalys pripažįsta duomenų privatumo svarbą ir siekia susitarti dėl savo pareigų ir atsakomybės Asmens duomenų atžvilgiu,

pasirašė šią Asmens duomenų tvarkymo sutartį (**Duomenų tvarkymo sutartis arba DTS**):

1. **APIBRĖŽTYS**
   1. Visoje šioje DTS vartojamos apibrėžtys turi tą pačią prasmę kaip Sutartyje arba ES Bendrajame duomenų apsaugos reglamente (**BDAR**; 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo), jei čia nenurodyta kitaip.
   2. Toliau DTS pateikti iš didžiosios raidės rašomi terminai ir frazės, tiek vienaskaita, tiek daugiskaita, jei aiškiai nesimato kitokio ketinimo, turi tokias prasmes:
      1. **Sutartis**: Akcinės bendrovės „Oro navigacija“ darbuotojų pensinio draudimo su garantuotomis palūkanomis gyvybės draudimo paslaugų pirkimo sutartis Nr. \_\_\_\_\_\_, sudaryta \_\_\_\_\_\_\_ tarp **Compensa Life** ir **Akcinės bendrovės „Oro navigacija“**.
      2. **Asmens duomenys**: bet kokia informacija, susijusi su identifikuotu arba galimai identifikuotinu fiziniu asmeniu (duomenų subjektu), kurią Šalys atskleidžia viena kitai vykdydamos Sutartį, kaip nurodyta 1 DTS priede.
      3. **Leistas tikslas**: tikslai, kuriais Šalis, gaunanti Asmens duomenis, gali Tvarkyti Asmens duomenis, kaip nurodyta 1 priede.
      4. **Reguliavimo reikalavimai**: privalomi reikalavimai, organizacijai keliami išorės, pvz., teisiniai (įstatymai, valstybinis reguliavimas) ir kiti nurodyti reikalavimai, įskaitant iš ES teisės kylančius reikalavimus, įskaitant **BDAR**. Reguliavimo reikalavimais taip pat laikomos priežiūros institucijų rekomendacinės gairės, pvz., duomenų apsaugos institucijų gairės.
2. **BENDROSIOS NUOSTATOS**
   1. DTS nustato Šalių teises ir pareigas Asmens duomenų atžvilgiu.
   2. Abi šalys Asmens duomenų atžvilgiu veikia kaip nepriklausomi Duomenų valdytojai ir turi vykdyti visas Duomenų valdytojo pareigas pagal Reguliavimo reikalavimus, įskaitant, bet neapsiribojant, turėti teisinį pagrindą Asmens duomenims tvarkyti, pranešti duomenų subjektams apie tvarkymo veiklą, turėti tinkamas apsaugos priemones ir t. t.
   3. Pagal Sutartį ir DTS, atsižvelgiant į šalių vaidmenis perduodant Asmens duomenis kitai Šaliai, gaunanti Šalis gali tvarkyti Asmens duomenis tik Leistu tikslu ir tik tokia apimtimi ir sudėtimi, kiek tai reikalinga Leistam tikslui, išskyrus atvejį, kai gaunanti šalis turi kitą teisinį pagrindą tvarkyti Asmens duomenis.
3. **ŠALIŲ PAREIGOS**
   1. Šalys įsipareigoja:
      1. tvarkyti Asmens duomenis pagal Reguliavimo reikalavimus;
      2. sutarti, kad atsakomybė nagrinėti duomenų subjektų prašymus atitenka Šaliai, gaunančiai prašymą dėl Asmens duomenų, kuriuos ta Šalis turi ir už kuriuos atsako kaip Duomenų valdytojas;
      3. nedelsiant, bet ne vėliau kaip per 2 (dvi) darbo dienas informuoti kitą Šalį apie duomenų subjekto reikalavimo gavimą, jei jis yra susijęs su kitos Šalies duomenų tvarkymu (pavyzdžiui, reikalavimas apriboti tvarkymą) arba Asmens duomenimis (pavyzdžiui, reikalavimas ištaisyti);
      4. pagrįstai tarpusavyje bendradarbiauti bet kokių duomenų subjektų ar priežiūros institucijų paklausimų apie Asmens duomenis klausimais;
      5. neturėti teisės atstovauti kitą Šalį darant tuo tikslu pareiškimus ir pan.
   2. Asmens duomenis gaunanti Šalis turi:
      1. tvarkyti Asmens duomenis tik Leistu tikslu ir laikydamasi Sutarties bei DTS, išskyrus atvejį, kai Gavėjas turi kitą teisinį pagrindą tvarkyti Asmens duomenis.
      2. kaip galima greičiau, bet kuriuo atveju per 1 darbo dieną, pranešti kitai Šaliai apie bet kokį galimą arba esamą Asmens duomenų pažeidimą, kad būtų galima apgalvoti, kokių reikia imtis veiksmų problemai išspręsti pagal Reguliavimo reikalavimus;
4. **ATSAKOMYBĖ**
   1. Abi Šalys visiškai atsako už jų valdomus Asmens duomenis.
   2. Nepažeidžiant jokių kitų Sutarties nuostatų, Šalis turi kitai Šaliai kompensuoti ir apsaugoti ją nuo bet kokios atsakomybės, įskaitant atsakomybę prieš trečiąsias šalis, duomenų subjektus, ir bet kokių nacionalinių ar tarptautinių institucijų ar teismo skirtų bet kokių administracinių sankcijų ir baudų, kurių priežastis yra Šalies Asmens duomenų tvarkymo, kaip nurodyta DTS, Sutartyje ar galiojančiuose Reguliavimo reikalavimuose, pareigų nevykdymas ar pažeidimas.
5. **JURISDIKCIJA IR GINČŲ SPRENDIMAS**
   1. Šiai sutarčiai taikoma Lietuvos Respublikos teisė.
   2. Visi su šia DTS susiję ginčai turi būti derybų būdu, nepavykus ginčo išspręsti taikiai, jis sprendžiamas Lietuvos Respublikos teismuose.
6. **GALIOJIMAS IR NUTRAUKIMAS**
   1. Ši DTS įsigalioja tą dieną, kai ją pasirašo abi Šalys ir lieka galioti tol, kol galioja Sutartis.
7. **BAIGIAMOSIOS NUOSTATOS**
   1. DTS pakeičia bet kokias ir visas su asmens duomenų tvarkymu susijusias nuostatas Sutartyje.
   2. Jei kokia nors šios DTS nuostata yra arba tampa negaliojanti, tai neturi įtakos likusių nuostatų teisiniam galiojimui. Turi būti laikoma, kad vietoj negaliojančios nuostatos buvo sutarta dėl galiojančios nuostatos, kuri kuo tiksliau atitinka Šalių intencijas.
   3. Ši DTS pasirašyta elektroniniu parašu.
8. **Šalių parašai**

|  |  |
| --- | --- |
| **Draudėjas** | **Draudikas** |
| Akcinė bendrovė „Oro navigacija“  Adresas: Balio Karvelio g. 25, LT-02184, Vilnius  Įmonės kodas 210060460  PVM mokėtojo kodas LT100604610  Tel. 8 706 94502; faks. 8 706 94522  Sąskaitos Nr. LT037044060001166081  AB SEB bankas  El. paštas: [info@ans.lt](mailto:info@ans.lt)  Generalinis direktorius  Saulius Batavičius  **A.V.** | Compensa Life Vienna Insurance Group SE Lietuvos FilialasAdresas: Ukmergės g. 280, VilniusĮmonės kodas: 301135655Sąskaitos Nr. LT 307044060001540403Tel.: 8-5-2504000 El. paštas: info@compensalife.lt  Filialo vadovas  Tomas Milašius  **A.V.** |