**AKCINĖS BENDROVĖS „ORO NAVIGACIJA“ DARBUOTOJŲ PENSINIO DRAUDIMO SU GARANTUOTOMIS PALŪKANOMIS GYVYBĖS DRAUDIMO PASLAUGŲ PIRKIMO SUTARTIS**

2023 m. rugpjūčio 30 d. Nr. S-159

Vilnius

Akcinė bendrovė „Oro navigacija“, juridinio asmens kodas 210060460, atstovaujama Operacinės veiklos departamento vadovo, pavaduojančio generalinį direktorių, Tomo Montvilos, veikiančio pagal 2023 m. kovo 15 d. generalinio direktoriaus įsakymą Nr. P-68 (toliau – **Draudėjas)**,

ir

Compensa Life Vienna Insurance Group SE Lietuvos filialas, juridinio asmens kodas 301135655, atstovaujamas filialo vadovo Tomo Milašiaus, veikiančio pagal įgaliojimą Nr. 19/2023 (toliau – **Draudikas**),

toliau kartu šioje paslaugų teikimo sutartyje vadinami Šalimis, o kiekvienas atskirai – Šalimi, vadovaudamosi Lietuvos Respublikos viešųjų pirkimų įstatymu (toliau – Įstatymas) ir atsižvelgdamos į tai, kad Draudiko pasiūlymas pagal vykusio akcinės bendrovės „Oro navigacija“ darbuotojų pensinio draudimo su garantuotomis palūkanomis gyvybės draudimo paslaugų pirkimo, vykdyto skelbiamų derybų būdu(toliau – Pirkimas) rezultatus pripažintas laimėjusiu, sudarė šią akcinės bendrovės „Oro navigacija“ darbuotojų pensinio draudimo su garantuotomis palūkanomis gyvybės draudimo paslaugų pirkimo sutartį (toliau – Sutartis) ir susitarė dėl toliau išvardytų sąlygų:

1. **SUTARTIES OBJEKTAS**
   1. Sutarties objektas – akcinės bendrovės „Oro navigacija“ darbuotojų pensinio draudimo su garantuotomis palūkanomis gyvybės draudimo paslaugos, aprašytos Sutarties 1 priede „Techninė specifikacija“ (toliau – Paslaugos).
   2. Draudikas įsipareigoja už pagal šios Sutarties pagrindu sudarytą atitinkamą pensinio draudimo su garantuotomis palūkanomis gyvybės draudimo sutartį sukauptą sumą mokėti Sutarties 2 priede „Draudiko pasiūlymas“ (toliau – Draudiko pasiūlymas) nurodyto dydžio garantuotas palūkanas.
   3. Vykdydamos Sutartį Šalys vadovaujasi Pirkimo dokumentais ir Draudiko pasiūlymu.
   4. Draudėjo sudarytoms pensinio draudimo su garantuotomis palūkanomis gyvybės draudimo sutartims be šioje Sutartyje nustatytų individualiųjų sąlygų taikomos šios Sutarties sudarymo metu galiojančios Bendrosios draudimo sąlygos (galioja nuo 2023-06-02); Specialiosios sąlygos: Pensinis draudimas su garantuotomis palūkanomis Nr. 013 (galioja nuo 2022-09-15),(toliau – Taisyklės). Tais atvejais, kai yra prieštaravimai tarp šios Sutarties sąlygų bei Taisyklių nuostatų, šalys vadovaujasi šia Sutartimi.
2. **PASLAUGŲ KAINA IR ATSISKAITYMO TVARKA**
3. Bendra maksimali Sutarties kaina – **675 000,00** Eur (šeši šimtai septyniasdešimt penki tūkstančiai eurų 00 ct) be PVM. Draudėjas neįsipareigoja sumokėti Draudikui draudimo įmokų visai maksimaliai Sutarties sumai.
4. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika, Sutarčiai taikoma fiksuoto įkainio kainodara. Draudiko pasiūlyme nurodyta garantuotų metinių palūkanų norma (toliau – įkainis) negali būti keičiamas, išskyrus Sutarties 7 punkte nurodytą atvejį, bei atvejį kai Draudikas padidina garantuotų palūkanų normą savo iniciatyva.
5. 3 metų laikotarpiu, kurio metu gali būti sudaromos naujos Draudėjo darbuotojų pensinio draudimo su garantuotomis palūkanomis gyvybės draudimo sutartys, įkainis gali būti perskaičiuojamas esant vienos iš Šalių prašymui, jeigu pagal Lietuvos Respublikos statistikos departamento duomenis Lietuvos Respublikos metinė infliacija (pagal vartotojų kainų indeksą (toliau - VKI)) pasiekia 30 ar daugiau procentų arba metinė defliacija pasiekia -30 ar mažiau procentų ribą (duomenų šaltinis - <http://www.stat.gov.lt>), pirmą kartą perskaičiuojant ne ankščiau kaip praėjus 12 mėnesių po Sutarties įsigaliojimo. Įkainis perskaičiuojamas pagal žemiau pateiktą formulę:

*Cpn = Sn x (1 + (I – X) / 100)*, kur

*Cpn* – perskaičiuotas įkainis;

*Sn* – Draudiko pasiūlyme nustatytas įkainis (jei jis jau buvo perskaičiuotas, tai įkainis po paskutinio perskaičiavimo);

*I* – Lietuvos Respublikos metinės infliacijos/defliacijos procentas pagal VKI (infliacijos atveju teigiamas dydis, defliacijos atveju – neigiamas (procentas įrašomas su minuso ženklu)). Perskaičiavimui taikomas paskutinį prieš prašymo perskaičiuoti įkainius pateikimo mėnesį paskelbtas Lietuvos Respublikos metinės infliacijos/defliacijos rodiklis;

*X* - infliacijos atveju (30), defliacijos atveju (-30).

1. Įkainis gali būti perskaičiuojamas (didinamas arba mažinamas) tik esant Draudiko sutikimui, ne dažniau kaip vieną kartą per metus. Perskaičiuotas įkainis įforminamas papildomu rašytiniu Šalių susitarimu ir pradedamas taikyti nuo kito mėnesio, einančio po papildomo Šalių susitarimo pasirašymo mėnesio, pirmos dienos sudaromoms pensinio draudimo su garantuotomis palūkanomis gyvybės draudimo sutartims.
2. Pensinio draudimo su garantuotomis palūkanomis gyvybės draudimo sutartims taikomas metinis draudimo įmokų periodiškumas, t.y. draudimo įmoka už kiekvieną Draudėjo darbuotoją mokama 1 (vieną) kartą per metus ne vėliau kaip per 30 (trisdešimt) dienų nuo mokėjimo pranešimo (sąskaitos) gavimo dienos. Draudimo įmokų mokėjimo periodas nustatomas kiekvienai draudimo sutarčiai individualiai, pagal jos sudarymo datą.
3. Mokėjimo pranešimai (sąskaitos) turi būti teikiamos per informacinę sistemą „E. sąskaita“. Elektroninės paslaugos „E. sąskaita“ svetainė pasiekiama adresu www.esaskaita.eu. Mokėjimo pranešime (sąskaitoje) turi būti nurodytas draudimo liudijimo (poliso), už kurį teikiamas mokėjimo pranešimas (sąskaita), numeris ir data.
4. **PASLAUGŲ TEIKIMO TVARKA IR TERMINAI**
5. Paslaugos turi atitikti Sutarties 1 priede „Techninė specifikacija“ nurodytus reikalavimus.
6. Paslaugos bus perkamos pagal Draudėjo poreikį, pateikiant Draudikui nustatytos formos prašymus sudaryti draudimo sutartis. Draudėjas, pirkdamas Paslaugas, atsižvelgia į Sutarties 5 punkte nurodytą maksimalią bendrą Sutarties kainą ir jos neviršija.
7. Draudikas įsipareigoja apdrausti Draudėjo darbuotojus (t. y. sudaryti su Draudėju jo darbuotojų pensinio draudimo su garantuotomis palūkanomis gyvybės draudimo sutartis) šioje Sutartyje nurodytomis sąlygomis 3 metus nuo Sutarties įsigaliojimo dienos.
8. Draudikas ne rečiau kaip kartą per metus pateikia Draudėjui ataskaitą apie sumas, sukauptas pagal šios Sutarties pagrindu sudarytas pensinio draudimo su garantuotomis palūkanomis gyvybės draudimo sutartis, apie Draudėjo faktiškai sumokėtas draudimo įmokas bei apie Sutarties 5 punkte nurodytos maksimalios Sutarties sumos nepanaudotą likutį (toliau – nepanaudotas likutis).
9. Jeigu nepanaudotas likutis yra mažesnis už Draudiko pasiūlymo 1 lentelėje nurodytą sumą, pensinio draudimo su garantuotomis palūkanomis gyvybės draudimo sutartys su Draudėjo darbuotojais negali būti sudaromos.
10. Draudėjas, pageidaudamas prieš terminą nutraukti konkretaus apdraustojo pensinio draudimo su garantuotomis palūkanomis gyvybės draudimo sutartį, užpildo ir pateikia Draudikui nustatytos formos prašymą nutraukti atitinkamą draudimo sutartį bei kitus būtinus draudimo sutarties nutraukimui dokumentus. Draudimo sutartys nutraukiamos laikantis Taisyklėse įtvirtintų terminų, po visų nutraukimui būtinų dokumentų pateikimo. Prašyme nutraukti draudimo sutartį Draudėjas gali raštu nurodyti pageidavimą išperkamosios sumos neišmokėti, o ją panaudoti padengiant kitų konkrečių galiojančių draudimo liudijimų (polisų) periodines draudimo įmokas. Pastaruoju atveju prašyme turi būti nurodytas konkretaus draudimo liudijimo (poliso), kuriam pageidaujama skirti lėšas, numeris.
11. Draudėjo, Apdraustojo ir/ar Naudos gavėjo pakeitimai pagal pensinio draudimo su garantuotomis palūkanomis gyvybės draudimo sutartis atliekami Draudėjui pateikus Draudikui nustatytos formos prašymą dėl draudimo sutarties sąlygų pakeitimo bei kitus konkrečiam pakeitimui reikalingus dokumentus.
12. Draudėjo draudimo sutartys šioje Sutartyje nustatytomis sąlygomis gali būti sudaromos maksimaliam 15 metų terminui, kuris negali būti pratęstas.
13. Už papildomų paslaugų suteikimą iš atitinkamos draudimo sutarties sukauptos sumos išskaičiuojami “Papildomų paslaugų mokesčiai“, kurie nurodyti Specialiosiose sąlygose Nr. 013 pateiktame kainyne (pvz.: už draudimo sutarties sąlygų pakeitimą, sutarties nutraukimą, draudimo liudijimo (poliso) dublikato išdavimą ir pan.).
14. **ŠALIŲ ATSAKOMYBĖ**
15. Draudikui 3 metų laikotarpiu, kurio metu gali būti sudaromos naujos pensinio draudimo su garantuotomis palūkanomis gyvybės draudimo sutartys, vienašališkai nutraukus Sutartį ne dėl Draudėjo kaltės ar Draudėjui nutraukus Sutartį dėl Draudiko kaltės, Draudikas sumoka Draudėjui 5 (penkių) procentų Sutarties 3 punkte nurodytos maksimalios Sutarties kainos dydžio baudą bei atlygina kitus dėl Sutarties nutraukimo Draudėjo patirtus nuostolius, kurių nepadengia bauda. Draudėjui pareiškus reikalavimą atlyginti patirtus nuostolius, baudos suma įskaitoma į nuostolių atlyginimą.
16. Draudikas neturi teisės perleisti šia Sutartimi numatytų įsipareigojimų tretiesiems asmenims be rašytinio Draudėjo sutikimo, išskyrus, kai toks perleidimas privalomas įstatymuose nustatytais atvejais.
17. Draudikas įsipareigoja laikytis šių aplinkosaugos reikalavimų:
    1. mažinti popieriaus sunaudojimą, atsisakyti nebūtino dokumentų kopijavimo ir, jeigu tai neprieštarauja Taisyklėms, dokumentus teikti elektroniniu formatu;
    2. susitikimai, esant poreikiui, turi būti organizuojami nuotoliniu būdu ir tik išimtiniais atvejais gyvai.
18. **KONFIDENCIALUMAS IR ASMENS DUOMENŲ APSAUGA**
19. Paslaugos (-ų) pagal Sutartį teikimo metu turi būti vadovaujamasi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas)ir kitų teisės aktų, reglamentuojančių duomenų apsaugą, nuostatomis.
20. Konfidencialia informacija laikoma:
    1. visa bet kokiu būdu išreikšta informacija (rašytinė, žodinė, elektroninė ar vizualinė), kuri gaunama vykdant Sutartimi prisiimtus įsipareigojimus ir kuri yra susijusi su Šalių atliekamomis funkcijomis, išskyrus viešai prieinamą informaciją, teisės aktuose numatytus atvejus bei Draudėjui raštu patvirtinus, kad tam tikra pateikta informacija nėra konfidenciali;
    2. kita informacija, pažymėta kaip konfidenciali ar nors ir nepažymėta, bet pagal savo turinį ir pobūdį laikytina konfidencialia;
    3. kilus neaiškumams, ar informacija yra konfidenciali, Sutarties Šalis turi kreiptis į kitą Šalį dėl šios informacijos kategorijos nustatymo.
21. Draudikas įsipareigoja:
    1. laikytis konfidencialumo įsipareigojimų ir asmens duomenų apsaugos reikalavimų, naudotis konfidencialia informacija tik Sutarties įsipareigojimų vykdymo tikslais ir tiek, kiek būtina Šalių sutartiniams įsipareigojimams;
    2. neskleisti, negarsinti, neperduoti ar kitokiu būdu neperleisti tretiesiems asmenims bei nenaudoti trečiųjų fizinių ar juridinių asmenų interesams konfidencialios informacijos, kuri bet kokia forma Sutarties įsipareigojimų tikslais buvo gauta iš Šalies, Sutarties galiojimo laikotarpiu ir po Sutarties įvykdymo ar jos nutraukimo be išankstinio rašytinio kitos Šalies sutikimo, jeigu Lietuvos Respublikos įstatymai bei kiti teisės aktai nenustato kitaip;
    3. nenaudoti konfidencialios informacijos asmeniniams, trečiųjų asmenų poreikiams ar tokiu būdu, kuris pakenktų informaciją perdavusiai Šaliai;
    4. laikytis šių darbo su konfidencialia informacija nuostatų ir principų:
       1. informacijos konfidencialumo – konfidencialios informacijos apsaugos nuo nesankcionuoto paskelbimo;
       2. vientisumo – konfidencialios informacijos apsaugos nuo nesankcionuoto ar atsitiktinio pakeitimo;
       3. prieinamumo – užtikrinimo, kad konfidenciali informacija yra prieinama teisėtiems naudotojams, t. y. asmenims, kurie Draudiko paskirti atsakingais už duomenų / asmens duomenų gavimą pagal Sutartį, ir tik tada, kai ji (konfidenciali informacija) reikalinga siekiant tinkamai vykdyti Sutarties sąlygas;
    5. imtis visų teisinių, techninių ir organizacinių priemonių gautos informacijos apsaugoti ir konfidencialumui užtikrinti;
    6. nedelsiant pranešti Draudėjui, jeigu Draudikas sužino arba pagrįstai įtaria, kad konfidenciali informacija buvo neteisėtai atskleista tretiesiems asmenims;
    7. pagrįstai nedelsdamas ir, jei įmanoma praėjus ne daugiau kaip 24 valandoms nuo galimo informacijos saugumo ir/ar kibernetinio incidento (įskaitant asmens duomenų pažeidimus), susijusio su Draudėjo duomenimis ar informaciniais ištekliais, nustatymo, apie įvykusį ar galimai įvykusį incidentą informuoti Draudėją el. paštu: cirt@ans.lt arba telefonu +370 706 94707; taip pat nedelsiant informuoti kitą Šalį apie anksčiau nurodytų nesklandumų pašalinimą. Pranešime apie pažeidimą privalo būti nurodytas pažeidimo pobūdis, galimos pažeidimo pasekmės ir priemonės, kurių buvo imtasi pažeidimo padariniams panaikinti ar sušvelninti.
22. Draudikas gali vykdyti Sutartį tik jo darbuotojams, vykdantiems Sutartį, susipažinus su konfidencialios informacijos reikalavimais, nustatytais Sutartyje bei pasirašius konfidencialumo pasižadėjimą pagal Draudėjo generalinio direktoriaus patvirtintą formą ir, jei reikalinga, pateikus prašymą suteikti prieigą prie Draudėjo informacinių sistemų.
23. Draudikas turi užtikrinti ir garantuoti, kad jos darbuotojai, kurie teiks Paslaugą (-as), saugos paslaptyje gautą informaciją tiek Paslaugos (-ų) teikimo metu, tiek pasibaigus Sutarčiai, tiek pasibaigus jo darbuotojų darbo ar kitokiems santykiams su Draudiku.
24. Jei konfidenciali informacija teikiama elektroninėmis ryšio priemonėmis, ji turi būti šifruojama (pvz., suarchyvuota *zip* formatu, apsaugota slaptažodžiu arba dokumentas apsaugomas slaptažodžiu, kuris perduodamas ne ta pačia elektroninio ryšio priemone, kaip teikiama informacija).
25. Sutartyje ir jos prieduose nurodyti asmens duomenys (vardai, pavardės, pareigos, el. paštas ar telefono numeris) gali būti naudojami tik nustatant Šalių atsakingus asmenis už Sutarties vykdymą ir bendrauti Sutarties vykdymo klausimais.
26. Prireikus, kai vykdant Sutartį Šalys turės gauti ar sužinoti kitos Šalies asmens duomenis ir juos tvarkyti, sudaromas rašytinis susitarimas dėl asmens duomenų tvarkymo. Toks susitarimas tampa Sutarties priedu.
27. Jeigu Sutarties vykdymo metu paaiškėja, kad yra tvarkomi asmens duomenys, kurie nėra aptarti Sutarties sąlygose, Sutarties šalis turi nedelsdama informuoti kitą Šalį dėl tokių duomenų ir išlaikyti šių duomenų konfidencialumą. Nustačius, kad yra tvarkomi Sutartyje nenumatyti asmens duomenys, Šalys papildo Sutartį pasirašydamos susitarimą dėl šių asmens duomenų tvarkymo.
28. Visi asmens duomenys, kurie buvo tvarkomi siekiant įvykdyti Sutartyje numatytus įsipareigojimus, gali būti tvarkomi iki to momento, kai pasibaigia Šalių prievolės pagal Sutartį.
29. Be išankstinio rašytinio Pirkėjo sutikimo Draudikas neturi teisės panaudoti jokios Sutarties dalies ar Pirkėjo pavadinimo rinkodaros tikslais.
30. Pasibaigus Sutarties galiojimui arba nutraukus Sutartį, Šalys nedelsdamos privalo:
    1. grąžinti visą konfidencialią informaciją ją suteikusiai Šaliai arba sunaikinti pateiktą konfidencialią informaciją;
    2. įpareigoti asmenis, kuriems konfidenciali informacija buvo atskleista, sunaikinti ar galutinai ištrinti visas elektronines bylas, analizes, tyrinėjimus, pastabas ir kitus dokumentus, kuriuose yra konfidencialios informacijos ar kurie yra parengti remiantis konfidencialia informacija;
    3. kitos Šalies prašymu patvirtinti raštu šiai Šaliai apie konfidencialios informacijos sunaikinimą, nurodant naudotas informacijos naikinimo priemones.
31. Sutarties Šaliai ir jos darbuotojams, pažeidusiems Draudėjo informacijos saugumo (konfidencialumo, vientisumo ir prieinamumo) reikalavimus, gali būti taikoma Lietuvos Respublikos baudžiamajame kodekse, Lietuvos Respublikos administracinių nusižengimų kodekse ir kituose Lietuvos Respublikos teisės aktuose numatyta atsakomybė.
32. Šalis, pažeidusi Sutarties sąlygas ir perdavusi bet kokią iš kitos Šalies gautą konfidencialią informaciją ar asmens duomenis, susijusius su Sutarties įsipareigojimų vykdymu, tretiesiems asmenims, sumoka nukentėjusiai Šaliai 3 000, 00 EUR (trijų tūkstančių eurų) dydžio baudą ir atlygina visus Šalies patirtus nuostolius, kiek jų nepadengia sumokėta bauda Lietuvos Respublikos įstatymų nustatyta tvarka.
33. Neapribojant Sutarties nuostatų dėl teisės į nuostolių atlyginimą ir atsakomybės taikymo, jeigu Draudikas pažeidžia taikomų teisės aktų reikalavimus, Draudikas asmens duomenų tvarkymo požiūriu laikytinas asmens duomenų valdytoju ir tokiu būdu prisiima visą atsakomybę už tokių asmens duomenų tvarkymą.
34. Šio skyriaus nuostatos lieka galioti neterminuotai po Sutarties pasibaigimo ar nutraukimo.
35. **SUTARTIES GALIOJIMAS IR JOS NUTRAUKIMO TVARKA**
36. Sutartis įsigalioja jos pasirašymo dieną ir galioja iki paskutinės šios Sutarties pagrindu sudarytos draudimo sutarties pasibaigimo.
37. Draudimo sutarčių nutraukimo tvarka ir pagrindai yra įtvirtinti Bendrųjų draudimo sąlygų 15 skirsnyje. Draudėjui nutraukus visas pagal šią Sutartį sudarytas darbuotojų draudimo sutartis, ši Sutartis taip pat nustoja galioti.
38. Sutartis gali būti nutraukiama rašytiniu Šalių susitarimu
39. Draudėjas turi teisę vienašališkai nutraukti Sutartį, raštu įspėjęs Draudiką ne vėliau, kaip prieš 30 kalendorinių dienų, jeigu:
    1. Draudikas per pagrįstai nustatytą laikotarpį neįvykdo Draudėjo nurodymo ištaisyti netinkamai vykdomus sutartinius įsipareigojimus;
    2. Draudikui inicijuojama bankroto, restruktūrizavimo arba likvidavimo procedūra, arba jis sustabdo ūkinę veiklą;
    3. dėl kitų, Įstatyme ir (ar) Pirkėjo Antikorupcijos politikos apraše ir Veiklos partnerių etikos kodekse nurodytų priežasčių.
40. Jei Draudikas pažeidžia savo įsipareigojimus pagal Asmens duomenų tvarkymo sutartį (Sutarties 3 priedas) ir jų neištaiso per Draudėjo nurodytą terminą, tai Draudėjas turi teisę vienašališkai nutraukti Sutartį, raštu įspėjęs apie tai Draudiką prieš 10 darbo dienų.
41. Sutarties sąlygos Sutarties galiojimo laikotarpiu gali būti keičiamos tik Įstatyme numatytais atvejais ir tvarka.
42. **BAIGIAMOSIOS NUOSTATOS**
43. Visi Sutarties pakeitimai, papildymai bei priedai sudaromi raštu ir laikomi neatskiriama Sutarties dalimi.
44. Pasikeitus Šalių adresams, telefonų numeriams, banko rekvizitams ar už Sutarties vykdymą atsakingiems asmenims, Sutarties Šalys įsipareigoja raštu per 3 (tris) darbo dienas nuo pasikeitimo informuoti apie tai viena kitą. Šaliai informavus kitą Šalį apie šiame punkte nurodytus pakeitimus, be papildomo rašytinio susitarimo Šalys jais vadovaujasi ir taiko. Šalis, neįvykdžiusi šių reikalavimų, negali pareikšti pretenzijų ar atsikirtimų, kad Šalių veiksmai, atlikti pagal paskutinius joms žinomus kitos Šalies rekvizitus ir/ar už Sutarties vykdymą atsakingų asmenų kontaktus, neatitinka Sutarties sąlygų arba kad ji negavo pranešimų, siųstų jai pagal tuos rekvizitus ir/ar už Sutarties vykdymą atsakingų asmenų kontaktus.
45. Sutarčiai taikoma ir ji aiškinama pagal Lietuvos Respublikos teisę.
46. Visi tarp Šalių kilę ginčai ar nesutarimai, susiję su Sutartimi, turi būti sprendžiami derybų būdu. Šalims nesutarus, ginčai sprendžiami Lietuvos Respublikos teisės aktų nustatyta tvarka Lietuvos Respublikos teismuose.
47. Pirkimo dokumentai (su visais paaiškinimais / patikslinimais) bei Draudiko pateiktas pasiūlymas (su visais paaiškinimais/patikslinimais) yra neatskiriamos Sutarties dalys. Šie dokumentai saugomi Centrinėje viešųjų pirkimų informacinėje sistemoje (pirkimo Nr. 664195).
48. Sutartis sudaryta dviem egzemplioriais lietuvių kalba, po vieną kiekvienai Sutarties Šaliai. Visi Sutarties egzemplioriai turi vienodą teisinę galią.
49. Už Sutarties vykdymą atsakingi asmenys:

51.1. Draudėjo atstovas – Aurelija Gricė, tel. +370 665 05 460 , el. p. grice.a@ans.lt.

51.2. Draudiko atstovas – Vlada Mikilevičienė, tel. +370 62071035, el. p. vlada.mikileviciene@compensalife.lt.

1. **PRIEDAI**

52. Sutarties priedai yra šie:

1 priedas. Techninė specifikacija.

2 priedas. Draudiko pasiūlymas.

3 priedas. Asmens duomenų tvarkymo sutartis*.*

4 priedas. Pirkimo sąlygos (įskaitant jų paaiškinimus bei patikslinimus ir Paslaugų teikėjo patikslinimus ir paaiškinimus, derybų protokolą, kurie yra saugomi CVP IS)

|  |  |
| --- | --- |
| **Draudėjas**  Akcinė bendrovė „Oro navigacija“  Balio Karvelio g. 25, LT-02184, Vilnius  Įmonės kodas 210060460  PVM mokėtojo kodas LT100604610  Tel. 8 706 94502; faks. 8 706 94522  El. paštas: [info@ans.lt](mailto:info@ans.lt)  A.s.  LT037044060001166081  AB SEB bankas  \_\_\_\_\_\_\_\_\_\_\_\_\_\_\_\_\_  Operacinės veiklos departamento vadovas,  pavaduojantis generalinį direktorių  Tomas Montvila | **Draudikas**  Compensa Life Vienna Insurance Group SE  Lietuvos filialas  Ukmergės g. 280, LT-06115 Vilnius  Įmonės kodas: 301135655  PVM mokėtojo kodas: nėra  A/s Nr. LT307044060001540403  AB SEB bankas  Tel.: +370 5 250 4000  El.p.: info@compensalife.lt  \_\_\_\_\_\_\_\_\_\_\_\_\_\_\_\_  Filialo vadovas  Tomas Milašius |